Diari Oficial de la Generalitat Valenciana


Sumari del DOGV 2636, del 29-11-1995 (1995/836853)

DECRET 341/1995, de 14 de novembre, del Govern Valencià, pel qual accepta la cessió gratuïta de la propietat de l'immoble de 10.964,71 m2 de superfície, situat en la partida del Barranc de Farxa, de Benicàssim, destinat a la construcció d'un centre d'ensenyaments secundaris, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/14/341/dof/vci/html**

### Dades del document

Número de DOGV
:   2636

Data del DOGV
:   29-11-1995

Secció del DOGV
:   DISPOSICIONS GENERALS

Número del document
:   1995/836853


Data del document
:   14-11-1995

Organisme emissor
:   Conselleria d'Economia i Hisenda

Tipus de document
:   Decret

DECRET 341/1995, de 14 de novembre, del Govern Valencià, pel qual accepta la cessió gratuïta de la propietat de l'immoble de 10.964,71 m2 de superfície, situat en la partida del Barranc de Farxa, de Benicàssim, destinat a la construcció d'un centre d'ensenyaments secundaris, realitzada per l'ajuntament d'aquest municipi.
  
L'Ajuntament de Benicàssim, en les sessions plenàries realitzades el dies 5 d'agost i 12 de setembre de 1994, acordà la cessió gratuïta a la Generalitat Valenciana de la propietat de l'im-moble situat en la partida del Barranc de Farxa, propietat de l'ajuntament.
  
  
La cessió es realitza amb el fi determinant de construir-hi un centre d'ensenyaments secundaris.
  
A petició del conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 14 de novembre de 1995,
  
  
DECRETE
  
  
Article primer
  
Acceptar la cessió gratuïta de la propietat, realitzada per l'Ajuntament de Benicàssim, del terreny de 10.964,71 m2 de superfície situat en la partida del Barranc de Farxa, de forma sensiblement rectangular, que confronta: nord, sud i est, amb carrers en projecte, i oest, amb l'avinguda de Castelló. A la banda nord hi ha un centre de transformacions de 10,34 per 3,8 metres la propietat del qual es reserva l'Ajuntament de Benicàssim.
  
Aquesta finca es forma per agrupació de les dues finques següents:
  
a) Finca de 8.609,33 m2 de superfície que s'ha de segregar de la inscrita en el Registre de la Propietat de Castelló Tres, al tom 43, llibre 5, foli 206, finca 551.
  
b) Finca de 2.355,38 m2 de superfície que s'ha de segregar de la inscrita en el Registre de la Propietat de Castelló Tres, al tom 949, llibre 278, foli 27, finca 24.135.
  
  
Article segon
  
La cessió gratuïta efectuada per l'Ajuntament de Benicàssim es fa amb la condició de destinar l'immoble a la construcció d'un centre d'ensenyaments secundaris.
  
Article tercer
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
  
  
DISPOSICIó FINAL
  
  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.
  
  
  
València, 14 de novembre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO
  
El conseller d'Economia i Hisenda,
  
JOSÉ LUIS OLIVAS MARTíNEZ


Còpia Permalink ELI